《和邵蕊宫立秋雨窗即事原韵兼寓感怀 其二》
清代·汪新

少住为佳客馆停，凭将情话伴孤醒。萧条旧宅梁间燕，零落诸孤雨后萤。

愧我鬓髭潜换黑，喜君云雾拨来青。长歌自是牢愁甚，和向秋窗淅沥听。

作者简介：（1726—1798）浙江仁和人，字又新，号芍陂。乾隆二十二年进士，由编修累迁掌印给事中。三十五年，提督福建学政。嘉庆初，官至湖北巡抚，参与镇压白莲教起义，卒于军营。谥勤僖。